रीचर में इससे पहले…
क्विन को बेक की गाड़ी में देखा था। कैसा दिखता है?
चालीस के आसपास का एशियाई-अमरीकी आदमी जिसके सिर पर
छोटे कैलिबर की बंदूक जैसा घाव था, ऊँचाई से गिरा और डूब गया।
तुम्हारा वह आदमी मिल गया।
-उसने स्टाफ़ को बताया कि क्या हुआ था? -उसे कुछ याद नहीं।
तुम्हें क्विन को ढूँढ़ना होगा। टेरेसा को ढूँढ़ने में मदद कर सकते हो।
एक बार टेरेसा जैसी लड़की के साथ काम किया था - सार्जण्ट फ़र्स्ट क्लास डॉमिनिक कोल।
क्विन ने उसके साथ क्या किया?
-मैक्केब ने अगवा किया था? कान काटा था? -हाँ।
वह कौन है?
ज़रा मुस्कुराओ, जूलियस मैक्केब।
बॉडीगार्ड कैसा है?
वह बगल के कमरे में है। वह अपना मुँह नहीं खोल रहा।
सूज़न डफ़ी, एंजेल डॉल से मिलो।
मदद के लिए शुक्रिया, एंजेल डॉल।
आज रात साबित करो कि इस नौकरी के लायक हो।
अब बताओ, टेरेसा डैनियल कहाँ है।
मैक्केब बेरहम हत्यारा है। उसका विरोध किया तो जान से जाऊँगा।
-ड्यूक कहाँ है? -मर गया।
यह एंजेल की बंदूक है। वह उनकी जेब में था।
तुम मेरे नए दो नंबर आदमी बनोगे।
एंजेल डॉल ने हमें फँसाया था।
वह एक नंबर का बेईमान निकला।
हाँ।
नहीं, मैंने जिस नए बंदे को रखा, उसने संभाल लिया।
पर उन्होंने ड्यूक को मार डाला।
मेरी गलती नहीं है। एंजेल डॉल तुम्हारा आदमी था, तुमने काम पर रखा था।
वह साला ऊँचाइयों को छूना चाहता था। तभी मारा गया।
यह बात अलग कि मेरे बेटे का पीछा करने में, उसी ने उन लोगों की मदद की थी।
कमीना कहीं का।
कौन था?
जूलियस मैक्केब। जिसके लिए मैं काम करता हूँ।
अब तुम भी उसके लिए काम करते हो।
उसने अभी तुम्हें मेरा नया सहायक बनाया है।
बायोटॉक्सिन, विनाशकारी परमाणु हथियार,
रोबोट कुत्ते जिनकी आँखों से लेज़र निकलती हैं,
इन क्रेटों में कुछ भी हो सकता है।
शायद लेज़र कुत्ते ही होंगे।
तुम्हारे पास कितना समय है?
मैंने बेक से कहा कि खाना लेने जा रहा हूँ।
ऑर्डर देना, रुकना, जाने-आने का समय, लगभग एक घंटा।
हार्टफ़र्ड में सब कैसा रहा?
प्लान के मुताबिक। डीईए का सेफ़हाउस जलाना पड़ा।
मैं अपने बॉस लोगों से क्या कहूँगी?
-वह तुम समझो। -ए, पहलवान,
अंजाम के बारे में सोचे बिना, तुम अपनी मनमर्ज़ी नहीं कर सकते।
मैंने सोचा था।
लगा कि जब उन्हें पता चलेगा तो तुम्हें ऊपर तक जवाब देना पड़ेगा
पर जैसा कि मैंने कहा, वह तुम समझो।
तुम समझदार हो। संभाल लोगी।
पर मुझे ड्यूक की जगह दो नंबर आदमी बनना पड़ा, इस सब में सेफ़हाउस उड़ गया।
ड्यूक को क्या हुआ?
वही जो सेफ़हाउस का हाल हुआ। खत्म।
यह सब क्या है, यार?
बेक ने बताया कि मैक्केब ही यह सारा धंधा चला रहा है।
जब हम माल पर नज़र रखे हुए थे, तब उसकी एक तस्वीर ली थी।
तुमने ठीक कहा था, इसकी जड़ें काफ़ी गहरी हैं।
सारा माल गोदाम में बंद है, और उस पर ज़बरदस्त पहरा है।
पर यह बंदा, यह पैसेवाला लगता है और मानो इसी के हाथ में सारी बागडोर है।
यह जूलियस मैक्केब ही होगा न?
मैं इसे ज़ेवियर क्विन समझता हूँ।
जिसे तुम मर गया समझते थे?
जिसे मैंने मार दिया समझा था।
रीचर
फिर भी, शुक्रिया।
मैं बताता हूँ। जूलियस मैक्केब के बारे में कोई जानकारी नहीं है।
हाँ।
क्विन ऐसा नाम नहीं रखेगा जिससे कोई उस तक पहुँचे।
वह बहुत तेज़ है।
तो, तुम्हारा इस आदमी से कोई मामूली झगड़ा नहीं है, है न?
तुम क्विन को मारना चाहते थे। अभी भी मारना चाहते हो। क्यों?
सुनो, तुम कद में मुझसे ऊँचे होगे, पर मुझसे बढ़कर नहीं हो,
मेरे इस मामले में नहीं।
उस गोदाम में, मैं तुम्हारे साथ खड़ी होकर लड़ी थी,
और एक बच्ची को वहाँ भेजकर, उसकी जान खतरे में डाली है,
इसलिए अपना मुँह खोलो और मुझे बताओ कि तुम क्या छुपा रहे हो,
क्योंकि मुझे यह जानने का हक है कि हमारा पाला किन लोगों से पड़ा है।
इसकी शुरुआत एक फ़ाइल से हुई जो सालों पहले मेरी मेज़ पर आई थी।
गॉरोवस्की मामले के बारे में सब मालूम कर लिया?
दस मिनट पहले ही किया।
यह कोई छोटा-मोटा मामला नहीं लगता।
शायद तुम्हें मदद की ज़रूरत होगी ताकि ज़रूरत से ज़्यादा इसमें न घुसो।
यह क्या है?
कार्य आदेश और पर्सनल फ़ाइल।
बहुत जल्द तुम्हारी मदद के लिए
ई-7 सार्जण्ट फ़र्स्ट क्लास डॉमिनिक कोल आएगी।
-आया का काम नहीं करता। -ज़रूरत नहीं पड़ेगी।
सार्जण्ट कोल कर दिखाने वालों में से है।
गॉरोवस्की जैसे अहम मामलों पर ध्यान देने में, वह तुम्हारी मदद करेगी।
तुम्हारे पास ज़रूरत से ज़्यादा काम है।
तुम छोटे-मोटे कामों के बोझ तले दबे हो।
शायद फौज को तुम्हें कुछ एमपी के पास भेजना चाहिए।
तब तुम सिर्फ़ अहम मामलों पर काम कर पाओगे।
जैसे? स्पेशल इन्वेस्टिगेटर्स की कोई टीम?
काफ़ी प्रभावशाली है।
तुम्हें क्या लगा, किसी ऐरे-गैरे को तुम्हारे पास भेजूँगा?
वह कब तक यहाँ आएगी?
अभी।
सर, सार्जण्ट फ़र्स्ट क्लास कोल आदेश अनुसार हाज़िर है।
विश्राम, सार्जण्ट। अंदर आ जाओ।
तो, तुम मेरी नई सहायक हो?
हाँ, सर।
"सर" कहना छोड़ो। मुझे "रीचर" पसंद है।
-समझ गई, रीचर। -अगर तुम्हें यहाँ रहना है,
तो इस समय मेरा ध्यान एक खास मामले पर है, और मुझे मदद के लिए कोई चाहिए।
-मैं पूछ सकती हूँ कि किस तरह का मामला है? -जासूसी का।
गॉरोवस्की नामक हथियार विशेषज्ञ है
जो गुप्त हथियारों के डिज़ाइन के ब्लूप्रिंट बेच रहा है।
-कोई परेशानी है? -नहीं, रीचर।
-खुलकर बताओ, सार्जण्ट। -कोई खास बात नहीं है।
समझ रही हूँ कि आपको पाँच मिनट पहले ही पता चला कि मुझे आपके लिए नियुक्त किया गया है।
तुम यह क्यों कह रही हो?
जब पता चला कि आपके साथ काम करूँगी तो मैंने पूछताछ की।
लोग कहते हैं कि आप जिनके साथ काम करते हैं,
उन पर रौब जमाते हैं, पर इज़्ज़त भी करते हैं।
अगर आपको मेरे आने का पता होता, तो यहाँ एक और कुर्सी होती,
पर वह नहीं है।
मुझे यह पसंद नहीं कि लोग यहाँ आकर बातें करें, इसलिए कुर्सी हटवा दी।
पर तीन मिनट पहले तुम्हारे बारे में पता चला।
लगता है कि आपको सरप्राइज़ पसंद नहीं हैं।
मुझे भी सरप्राइज़ पसंद नहीं हैं।
वादा करती हूँ आपको मुझे लाने का अफ़सोस नहीं होगा।
मुझे अपने काम से प्यार है, और मैं खूब मेहनत करती हूँ।
जानकर अच्छा लगा।
इसे देखकर बताओ कि क्या लगता है, तब तक मैं कॉफ़ी लाता हूँ।
बिना दूध और शक्कर के दीजिएगा।
इस मामले को लेकर, मेरी एक सोच है। अनुमान लगा सकती हो कि वह क्या है?
ज़बरदस्ती।
क्यों?
स्पेशलिस्ट गॉरोवस्की का कोई आपराधिक रिकार्ड नहीं है।
अपराधी लोग अपना पहला अपराध चालीस के बाद नहीं करते,
और फौज में भर्ती होने के बाद तो बिल्कुल नहीं।
फौज के बाहर उसका जीवन एकदम ठीक है।
फौज में काफ़ी सम्मान मिले हैं।
अच्छी तनख्वाह कमाई है। कोई कर्ज़ा नहीं है।
उसका परिवार है।
जब आपके पास खोने लायक कुछ हो, तब आप खतरा नहीं उठाएँगे।
सत्तर फ़ीसदी से अधिक अपराध, चालीस से कम उम्र के
लोग करते हैं, उसकी वजह होती है।
इस उम्र तक उनके पास कुछ नहीं होता।
यह अपराधी नहीं लगता।
माइक?
सार्जण्ट कोल के लिए एक कुर्सी लाना।
काम शुरू करते हैं।
तो वह कोई ऐरी-गैरी नहीं थी।
वह काफ़ी तेज़ थी।
वह समझ गई कि गॉरोवस्की पास के एक पार्क में किसी से जानकारी अदल-बदल कर रहा था,
इसलिए मैंने उसके साथ छुपकर निगरानी की।
यह तरीका थोड़ा पुराना नहीं लगता?
जासूस का पार्क में जानकारी अदल-बदल करना।
यूँ ही हॉलीवुड कुछ चीज़ों की नकल नहीं करता। वे चलती हैं।
काम हो रहा है।
अब हम इंतज़ार करेंगे।
हम इंतज़ार करेंगे।
वहाँ क्या हुआ? तुम्हारे हाथ पर।
तीर लग गया था।
मेरे पापा और मैं शिकार पर जाया करते थे। बारहसिंगा का शिकार।
कहाँ?
डाउनटाउन मिनियापोलिस।
क्या बात है।
जहाँ भी बारहसिंगा होते।
मोन्टाना, एरीज़ोना, पेंसिल्वेनिया भी।
वह मुझे हर जगह ले जाते थे।
कहाँ से?
एल्खार्ट, इंडियाना।
एल्खार्ट से निकलकर बारहसिंगा का शिकार करने जाते थे?
हाँ।
अजीब बात है।
-तुम्हें शिकार करना आता था? -बहुत अच्छे से।
पर मैक्सवेल कोल की बराबरी नहीं कर सकती थी।
वह पेड़ों के फल तोड़ देते थे।
40 गज़ से छाल निकाल देते, 80 गज़ से बारहसिंगा मारते।
हमारी जोड़ी कमाल की थी।
तुम भूतकाल में बात कर रही हो। अब और शिकार नहीं करते?
अब पापा नहीं रहे।
पाँच साल पहले गुज़र गए।
पर मैं अभी भी शिकार करती हूँ।
और वह अभी भी मेरे साथ चलते हैं।
आप बताइए?
आप कहाँ पले-बढ़े?
हर जगह। मेरे पिता मरीन थे।
तभी आप फौज में थे?
शायद।
कभी इस बारे में ज़्यादा सोचा नहीं।
अब आपके पापा क्या करते हैं?
तुम्हारे पापा की तरह।
वह कैसे थे?
एक साधारण न्यू हैम्पशायर यैंकी थे जिन्हें महंगी चीज़ों से नफ़रत थी।
फ़ालतू कमाई खर्च नहीं करते थे।
चीज़ों को आपस में मिलाते नहीं थे।
तो आप उन्हीं पर गए हैं।
शायद।
कभी इस बारे में ज़्यादा सोचा नहीं।
उसे लेने के लिए अब तक किसी को आना चाहिए था।
शायद उन्हें मेरी भनक लग गई हो। या गॉरोवस्की ने आने से मना कर दिया हो।
वह नहीं आएगा।
पक्का नहीं कह सकते।
किसी सार्वजनिक जगह पर इतनी देर तक अहम गुप्त कागज़ात तभी छोड़ेंगे
जब उन्हें लेने के लिए जल्दी से कोई आ रहा हो।
ऐसा मुमकिन है कि कचरा उठाने वाले उसे आगे पहुँचाते हों?
नहीं। मैंने उनका पता किया है।
वे आम लोग हैं। रिकार्ड नहीं है। गॉरोवस्की से संपर्क नहीं है।
तो चलते हैं।
अगर किसी को गोली चलाने का काम सौंपा हो तो?
जब हम में से एक का सिर फटेगा, तो दूसरे को पता चल जाएगा।
खाली है। इसका क्या मतलब है?
यह एक झाँसा था।
निकलने से पहले, गॉरोवस्की की गाड़ी उस कूड़ेदान के सामने खड़ी थी।
रुको!
असली बात अखबार में थी।
तो हम यहाँ कूड़ेदान के सामने खड़े हैं और असली चीज़ 30 गज़ दूर है।
लिफ़ाफ़े को लेकर अनुमान लगाना ही नहीं चाहिए था।
तहकीकात के दौरान, अनुमान खतरनाक होता है।
-अच्छा नियम है। -गार्बर का नियम है।
मैंने इस पूरे काम को बिगाड़कर रख दिया।
जो हो गया, उसे लेकर परेशान मत हो।
यह सोचो कि उसे ठीक कैसे करना है।
यह भी गार्बर का नियम है?
यह मेरा नियम है।
अच्छा।
शायद हमें गॉरोवस्की से बात करनी होगी।
पर हमारे पास कोई सबूत नहीं है।
वह यह नहीं जानता।
तुम्हारा क्या इरादा है, रोलंड?
फ़िफ़्थ का फ़ायदा उठाओगे, वकील करोगे, और सब कुछ ठीक हो जाएगा?
एक बात साफ़ बता दूँ, तुम वकील से मदद लो,
इस बात की ज़रा भी गुंजाइश नहीं है।
तुम्हारा दोस्त पकड़ा गया है।
उसे ब्लूप्रिंट के साथ रंगे हाथों पकड़ा है।
पता है, उसने क्या किया?
समझदार है।
उसने तुम्हारी चुगली कर डाली।
हमें तुम्हारे बंदोबस्त की पूरी खबर है।
हमें पता है कि तुम अपने देश का सौदा कर रहे हो।
पता है कि तुम उसके पास एक प्रस्ताव लेकर गए…
नहीं!
वह मेरे पास आया था।
-वह मेरे पास आया था। -बकवास!
उसे ऐसा क्यों लगेगा
कि एक देशभक्त, इज़्ज़तदार सिपाही अपने देश को धोखा देगा?
कोई तुम्हारे पास इस तरह का प्रस्ताव लेकर नहीं आएगा।
क्योंकि वह प्रस्ताव नहीं था। वह एक माँग थी।
माँग?
तुम मना कर सकते थे।
नहीं, मना नहीं कर पाता। आप समझ नहीं रहीं।
वह पागल है।
यह डरा हुआ है।
इसे थोड़ा समय दो।
बस।
इसे कुछ देर अपने ही डर में जीने दो।
थोड़ा और।
तुम्हें किस बात का डर है?
यह हुई न बात।
मैं आपको नहीं बता सकता।
तुम क्या नहीं बता सकते?
कुछ भी। वह बहुत खतरनाक है।
कैसे?
वह कैसे खतरनाक है?
यही वह पल है, रोलंड।
यह हर किसी को मिलता है,
तुम्हारी ज़िंदगी का वह पल जहाँ या तुम सही कदम उठाओ
या इतनी बड़ी गलती करो कि उसकी कीमत सिर्फ़ तुम्हें नहीं चुकानी पड़ेगी।
तुम्हें देशद्रोह के लिए जेल होगी,
देशद्रोह के लिए फांसी होगी,
तुम्हारी पत्नी, तुम्हारा बच्चा तुम्हारे जाने के बाद भी भुगतेंगे…
वह मेरी बेटी को ले गया!
वह चार साल की है
और वह उसे ले गया।
क्या मतलब, "ले गया"?
वह उसे प्रीस्कूल के खेल के मैदान से धोखे से ले गया।
मैं उसे लेने के लिए सही समय पर पहुँचा था।
पर वह वहाँ नहीं थी।
टीचर की सहायक ने कहा कि उसका अंकल उसे ले गया।
उसका कोई अंकल नहीं है।
फिर क्या हुआ?
मुझे एक फ़ोन आया।
वे कहीं से मुझ पर नज़र रखे हुए थे।
उन्होंने मुझे मुस्कुराने को कहा और टीचर से कहने को कहा कि सब ठीक है।
मैंने वही किया।
अपनी ताकत साबित करने के लिए, उन्होंने उसे रात भर अपने पास रखा।
वह बहुत डर गई थी।
बहुत बढ़िया, कोल।
मुझे उनका कहा मानना पड़ा,
वरना वे उसके साथ जो करते… मैं…
मुझे एक नया पैसा नहीं दिया गया है।
न कुछ और दिया गया है।
बस एक हल्का सा आश्वासन कि अगर मैं
उनके मुताबिक चलता रहा, तो मेरे परिवार को कुछ नहीं होगा।
किसके मुताबिक चलते रहे?
-मुझे नाम बताओ। -नहीं।
आपको नहीं पता कि आपका पाला किससे पड़ा है।
मैं और कुछ नहीं कहने वाला। मैं नहीं कह सकता।
मैं बता दूँ कि ऐसे लोग किस तरह से काम करते हैं।
तुम उनके मुताबिक चलते रहो और वे
तुम्हारे मालिक बन बैठते हैं, क्योंकि अब वे तुम्हारी कमज़ोरी जानते हैं।
तो वे तुम्हें बचकर जाने क्यों देंगे?
वे तुमसे राज्य की खुफ़िया जानकारी माँगते रहेंगे,
और तुम उन्हें वह देते रहोगे। यह सिलसिला चलता जाएगा।
और वे कभी कोई काम अधूरा नहीं छोड़ते।
तो, जब उन्हें तुम्हारी और ज़रूरत नहीं होगी,
तो जानकारी बाहर आने में और उनमें जो इकलौती कड़ी होगी, उसे रास्ते से हटा देंगे,
और वह तुम हो।
तो या तुम मरोगे,
या तुम्हारा परिवार मरेगा, या तुम सब मरोगे।
पर तुम्हें हर हाल में इसका अंजाम भुगतना ही होगा।
सिर्फ़ हम तुम्हें बचा सकते हैं। मुझे उसका नाम बताओ।
क्विन।
पूरा नाम।
पूरा नाम!
ज़ेवियर क्विन।
वह फौजी इंटेलीजेंस में है।
इसलिए मैं पुलिस के पास नहीं जा पाया।
उसे हर बात की खबर पहुँच जाती है।
मैं उनसे जो भी कहूँ, वह बात फौज तक पहुँच जाएगी और फिर उस तक।
क्विन की हर जगह पहुँच है।
अगर आपने रिपोर्ट में लिखा कि मुझे पकड़ा था,
तो उसे एक दिन में खबर हो जाएगी।
अब आपको मेरी मदद करनी होगी।
ज़ेवियर क्विन बहुत बड़ा शैतान है।
लगता है कि क्विन का काम करने का अंदाज़ पहले जैसा ही है।
अभी भी अगवा करता है और ज़बरदस्ती करता है।
जिस चीज़ से बात बने, बस वही करता है।
तो तुमने क्या किया?
हमने सावधानी से, गहराई तक जाकर तहकीकात की,
ज़ेवियर क्विन के बारे में हर मुमकिन बात पता की।
फौजी इंटेलीजेंस कोर।
मिडल ईस्ट विशेषज्ञ। अफगानिस्तान कैम्पेन मेडल।
पिता पटरियों पर काम करते थे, माँ घर संभालती थी।
उसने एक खाते में पाँच लाख डॉलर छुपाकर रखे हैं जो मुझे अरूबा में मिला।
मैकलीन में भाड़े पर बड़ा सा घर है।
कश्ती। जैगुआर।
मैंने इमेजरी अनैलिसिस में किसी से बात की है।
उसका कई बार क्विन से पाला पड़ा है।
उसने बताया कि अपने आप में रहता है, मामूली इंसान है,
लिंटन के एक फ़ार्महाउस में सप्ताहांत गुज़ारता है।
जिस आदमी की उम्र फौज में गुज़री हो, उसकी ऐसी आलीशान ज़िंदगी?
वही जो अलग से राज्य के राज़ बेचने का काम करता हो।
विश्राम, प्राइवेट। अंदर आ जाओ।
आपने जो फ़ोन के रिकार्ड मंगवाए थे।
-ये क्विन के हैं? -हाँ।
मैं उसके कॉल डिटेल्स देख चुकी हूँ।
मैंने देखा कि कई महीनों तक, उसने एक ही आदमी को कई बार फ़ोन किया।
वो फ़ोन किए गए थे…
आखिर में है। पन्ना नंबर 12।
तुम्हारे लिए निशान लगा दिए हैं।
सैफ़वान कसीम।
मैंने नाम की शुरुआती जाँच की है।
सीरिया का रहनेवाला है, फौज से संबंध हैं,
जो ऊपर से किसी शोध संस्था में वरिष्ठ शोधक है।
क्विन इसी बंदे को सारे राज़ बेच रहा होगा।
बहुत बढ़िया, टोनी।
कोई बात नहीं, मुझे खुशी है।
अब जब हमें यह पता चल गया है, आगे क्या करना है?
-तुम बताओ। -हम सैफ़वान से मिलने जाएँगे।
यह वह नहीं है।
हे भगवान।
पता है कि तुम उन्हें पकड़ना चाहती हो,
पर यह मत भूलो कि सैफ़वान सरकारी एजेंट है,
इसलिए उसकी हिफ़ाज़त करने वाले भूतपूर्व अर्द्धसैनिक होंगे।
हम बेहोश करेंगे, मारेंगे नहीं।
विदेशी मरेंगे तो तहकीकात होगी। क्विन को पता चलेगा और वह सब छोड़ देगा।
और, सैफ़वान को ऐसी चोट नहीं लगनी चाहिए जो नज़र आए,
वरना क्विन को शक हो जाएगा।
समझ गई।
समझ गया।
ज़्यादा देर नहीं लगेगी।
क्लब जल्दी बंद होने वाला है।
मैं वहाँ पाँच मिनट भी नहीं रह सकता।
क्यों? भीड़ पसंद नहीं है?
गाने बहुत ही बेकार हैं। अगर इन्हें गाने कहो तो।
मुझे एतराज़ नहीं।
मुझे नाचना अच्छा लगता है। कभी भी, कहीं भी।
कभी किसी को नाचने का मन करे तो मैं तैयार हूँ।
तुम्हें नाचना आता है, कोल?
वह रहा।
चलो।
मिस्टर कसीम?
शायद। तुम कौन हो?
मेजर जैक रीचर, यू.एस. फौजी पुलिस।
हमें पता है कि अमरीकी फौज की गुप्त जानकारी के
गैरकानूनी धंधों में आपका हाथ है। हमें आपसे कुछ सवाल पूछने हैं।
यह नहीं होगा, मेजर रीचर।
हम प्यार से बात कर रहे हैं।
फिर कहूँगा, यह नहीं होगा।
ए! दूर रहो, दोस्त।
ऐसा मत करना!
मैं बताता हूँ। घंटे के हिसाब से, भाड़े के टट्टू हो।
दिहाड़ी के कुछ डॉलर के लिए जान देना सही होगा?
मुझे भी यही लगा था।
इन कमीनों को उठाओ और दफ़ा हो जाओ।
अब…
मेरे वो सवाल।
मैं एक विदेशी नागरिक हूँ, और मेरी ऊपर तक पहुँच है।
वह विदेशी नागरिक जिसने अमरीका की धरती पर अमरीकी सैन्यकर्मियों पर हमला किया।
यानि तुम दुश्मन हो,
और तुम्हें गायब करने में, मुझे दो घंटे भी नहीं लगेंगे।
ऐसी जगह बंद करूँगा जिसका पता भी नहीं चलेगा, मानो धरती तुम्हें निगल गई हो।
या, तुम हमारे साथ होगे, ज़ेवियर क्विन को पकड़ने में मदद करोगे,
और यह सब खत्म होने के बाद,
हम तुम पर नज़र रखेंगे और घर वापस जाने के लिए प्लेन की टिकट देंगे।
तुम्हारी मर्ज़ी है।
कोल।
चलो।
प्राइवेट। देखो…
-मुझे पता है कि तुम्हें कोल पसंद है। -पसंद? मतलब दोस्त की तरह…
चुप रहो। सब साफ़ नज़र आता है।
पर काम के वक्त, अपने जज़्बातों को हावी होने नहीं दे सकते।
अपने साथी सिपाही को बचाने के लिए कभी दुश्मन की ओर पीठ मत करना।
ऐसा किया तो दोनों सिपाही मारे जाओगे।
जो काम सौंपा जाए, उसे खत्म करो, साथी पर भरोसा रखो कि वह भी अपना काम करेगा।
समझ गया।
उसे नाचना पसंद नहीं है।
बस उसे खाने पर ले जाना और उसके लिए फूल ले आना।
पर गुलाब नहीं।
हर बेवकूफ़ गुलाब उठा लाता है।
तो तुमने हथियार विशेषज्ञ सप्लायर और सीरिया के ग्राहक को पकड़ा।
अब बस उस दलाल को पकड़ना था जिसने यह सारा बंदोबस्त किया था।
यह बंदा काफ़ी समय से सिगरेट के लिए ज़िद किए जा रहा है। कोई गुंजाइश है?
नियम क्या बताते हैं?
हिरासत में रखे जाने वालों के लिए सिगरेट, ड्रग्स या शराब, कुछ नहीं।
तो यहाँ खड़े क्यों हो?
यह लड़का अच्छा है, पर यह सब क्या है?
तो, तुम कह रहे थे कि उस काम को अंजाम देने ही वाले थे।
कम से कम, अंजाम देने के करीब थे।
क्विन की गिरफ़्तारी के लिए जज के आगे कागज़ात पेश करने थे, वो तैयार कर रहे थे।
अगर अंजाम दे पाओ तो कमाल का मामला है।
हम अंजाम दे पाएँगे।
कोल के पास पेश करने के लिए ज़बरदस्त सबूत हैं।
बस वो ब्लूप्रिंट चाहिए जो क्विन सैफ़वान से मिलकर उसे देगा।
वहीं पर हमें आपकी मदद चाहिए, सर।
ब्लूप्रिंट को जल्द से जल्द प्रमाणित करना होगा।
अगर एक कॉमा भी इधर-उधर हुआ,
तो क्विन कहेगा कि वो असली सरकारी प्लान नहीं हैं।
हमें एक ठोस पेशकश चाहिए,
ताकि गिरफ़्तारी का वारंट मिल सके, हम क्विन को पकड़ें, और उसे आरोपी ठहराएँ।
मुझे ब्लूप्रिंट लाकर दो, मैं जल्दी उन्हें प्रमाणित कर दूँगा।
-शुक्रिया। -शुभकामनाएँ।
अच्छा।
हमें एक बार और इसे देखना होगा।
बार में चलकर करें? बीयर हो तो अच्छा होगा।
पता है, कोल,
ऐसे लोग होंगे जिन्हें लगेगा कि तुम इस मामले के लायक नहीं थी,
क्योंकि तुम एक युवा महिला हो और बस एक कोटा पूरा करने आई हो।
अगर हमें बाहर किसी ने देख लिया,
तो वही लोग इसका गलत मतलब निकालेंगे,
और उससे बात और बिगड़ेगी।
तुमने जो हासिल किया, उसे ऐसे कमीनों के हाथों बिगड़ने नहीं देंगे।
पर मुझे भी बीयर चाहिए।
खयाल रखने का शुक्रिया, बॉस।
बढ़िया काम करने का शुक्रिया।
अदला-बदली का काम एकदम सफ़ाई से हुआ।
हमने उसकी रिकार्डिंग की। और जैसे ही बैग अदल-बदल हुए,
फ़्रस्कोनी ने क्विन का पीछा किया ताकि उसके ठिकाने की हर समय खबर रहे।
इशारा मिलते ही, हमें आगे जाकर उसे गिरफ़्तार करना था।
कोल और मैं सैफ़वान से, पहले से तय जगह पर मिले, जहाँ उसने हमें ब्लूप्रिंट दिए।
हमने अदला-बदली की रिकार्डिंग कर ली है।
अगर हमें तुम्हारा बयान चाहिए, तो तुम जहाँ भी होगे, तुम्हें ढूँढ़ लेंगे,
इसलिए छुपने की कोशिश मत करना।
अपना सामान लेकर देश से निकलने के लिए छह घंटे हैं।
तुमने प्लेन की टिकट का वादा किया था।
अपना खर्चा खुद उठा, कमीने।
ब्लूप्रिंट में हर एक चीज़ असली फौजी प्लान से मेल खाती है।
पूर्ण विराम, कॉमा, पन्नों की संख्या।
ये असली, अति गुप्त, राज्य के राज़ हैं जिन्हें बस अड्डे पर बेचा गया।
हमें इसी की उम्मीद थी।
गुप्त बैठकों का ठोस कार्यक्रम,
क्विन के विदेशी खाते में पाँच लाख डॉलर,
सीरिया के एजेंट के पास गुप्त हथियारों के ब्लूप्रिंट,
और तीन एमपी अदालत में गवाही देंगे।
हमने उसे पकड़ लिया।
तुमने उसे पकड़ लिया।
तो जाकर गिरफ़्तार करो।
सच में?
सुरागों का पता लगाया, सारी जानकारी इकट्ठा की।
तुम्हारा हक नहीं छीन सकता।
वैसे भी, जिस वजह से हम बार में नहीं गए, उसी वजह से
तुम्हें जाकर उसे गिरफ़्तार करना चाहिए।
अगर तुमने इस पर अपनी मोहर न लगाई,
तो सब को लगेगा कि तुम बस एक वरिष्ठ अफ़सर का साथ दे रही थीं।
फ़्रस्कोनी तुम्हारे साथ जा सकता है।
क्विन को हथकड़ी लगाओ, सार्जण्ट।
तुम इसकी हकदार हो।
शुक्रिया, रीचर।
कोई बात नहीं, कोल।
तुमने कोल के लिए जो किया, अच्छा किया।
-कोई भी करता। -यह सच नहीं है।
फ़ेडरल सरकार की हर शाखा में
ऐसे जूनियर अफ़सर, एजेंट, ऑपरेटिव होते हैं
जिनके साथ उनके वरिष्ठ अफ़सर गलत करते हैं।
शुक्रिया, दोस्त।
मैं तुम्हारी बात नहीं कर रही, बुड्ढे।
मेरा कहने का मतलब है कि तुमने उसका खयाल रखा। वह तुम्हारे लिए खास थी।
ज़िंदगी में ऐसे लोग बहुत कम होते हैं जो सब कुछ सही करते हैं।
उनका सोचने का तरीका, मुश्किलों को हल करना, खुद को संभालना,
मज़ाक के वक्त, मज़ाक को समझना,
या आने वाली मुश्किल का सामना शांति से करना।
डॉमिनिक कोल सही तरीके से सही काम करती थी।
सब अच्छा होने वाला था।
अभी तक कोई खबर नहीं आई?
नहीं।
वह शायद रास्ते में होगी।
मैकलीन पहुँचने में 35 मिनट लगते हैं।
ट्रैफ़िक के और दस मिनट। गिरफ़्तार करने में एक मिनट भी नहीं लगेगा।
हथकड़ी लगाकर गाड़ी में बिठाने के लिए तीन मिनट से ऊपर नहीं।
तो शुरू से लेकर अंत तक, ज़्यादा से ज़्यादा 49 मिनट।
अब 61 मिनट हो चुके हैं।
उसे मैसेज भेजो।
मैं लोगों को मैसेज नहीं भेजता। वह यह जानती है।
उसे लगेगा कि उसके काम में टाँग अड़ा रहा हूँ।
मैं उसे मैसेज भेज रहा हूँ।
सब ठीक है?
तुमने कहा था कि वह लड़की अच्छी है। वह ज़रूर इसे संभाल लेगी।
क्या लिखा है?
"उसे पकड़ लिया। हथकड़ी लगा दी। निकल रही हूँ…
सर।"
क्या बात है?
पहले दिन जब उससे मिला था तो खुद को "सर" कहने से मना किया था।
कोल को कोई भी बात दोबारा नहीं बतानी पड़ती।
फौजी पुलिस! अपने हाथ ऊपर करो।
मेरे पीछे!
कोई नहीं है, सर!
यहाँ कोई नहीं है!
खाली है।
-कोई नहीं है! -कोई नहीं है!
तुमने उसे बचाने के लिए दुश्मन की ओर पीठ फेरी।
रीचर! ऊपर आओ।
वह उसे कहीं ले गया है।
-हेलिकॉप्टर तैयार हैं? -जल्द ही, सर।
जल्दी नहीं। अभी।
जनरल, आपने क्विन के बारे में जो रिपोर्ट माँगी थी।
कई महीने पहले।
जूविनाइल रिकार्ड को हासिल करना लगभग नामुमकिन है, सर।
पता है। माफ़ करना।
"हाल ही में ज़ेवियर ने टीचर पर जो हमला किया, जानवरों को मारने की उसकी आदत,
और लगातार समाज विरोधी बर्ताव,
इन सभी बातों से उसके थेरेपिस्ट यही बता सकते हैं
कि वह जानलेवा आत्मकामी व्यक्तित्व,
सोशियोपैथोलॉजी,
पागलपन, और ईगो-सिंटॉनिक आक्रामकता का शिकार है।"
यह क्विन की जूविनाइल फ़ाइल है।
वह उसे कहीं भी ले जा सकता है।
क्विन उसे ज़िंदा ले गया है।
और वह ऐसा तभी करेगा अगर उससे जानकारी हासिल करनी हो।
वह क्या जानना चाहता होगा?
जो कुछ भी हमने देखा, अगर उसकी गवाही देने वाला कोई न होगा तो मामला खत्म हो जाएगा।
क्रमिक सबूत।
मैं, कोल, या फ़्रस्कोनी गवाही न दें
तो क्विन बच जाएगा।
वह कोल से उसके कमांडिग ऑफ़िसर का नाम जानना चाहता है,
ताकि मुझे मारकर गायब हो सके।
वह उसे सताएगा।
और वह भी काफ़ी बुरी तरह से।
वह मेरा नाम कभी नहीं लेगी।
मैंने तुम्हें क्या सिखाया था?
जो काम तुम्हारे सामने हो, उसी पर पूरा ध्यान दो।
तुमने जो कुछ भी सीखा है, उसे याद करो।
जो सुराग हैं, उनसे पता करो।
कोल के बारे में क्या पता है?
वह खेलकूद में दिलचस्पी रखती है। वह ताकतवर है, मज़बूत है,
वह लड़ेगी।
वह चुप नहीं बैठेगी।
क्विन को कोई शांत जगह चाहिए, कहीं दूर,
जहाँ उसे मुश्किल नहीं होगा और सब कुछ उसके बस में होगा।
लिंटन में क्विन का सप्ताहांत वाला घर।
काफ़ी बड़ी जगह है, दूर-दूर तक खाली है।
जहाँ कोल की चीखें कोई नहीं सुनेगा।
हमारे पास पता नहीं है।
उसका पता लगाना शुरू कीजिए। मैं लिंटन जा रहा हूँ।
पता मिल जाए तो तुरंत फ़ोन कीजिएगा।
-मिल गया? -मिलने ही वाला है।
मुझे लगा था कि क्विन बेईमानी के पैसे से अपने नाम पर घर नहीं लेगा,
पर लिंटन में एलएलसी के नाम पर चार घर हैं।
दो किराए के हैं, दोनों मालिक ईमानदार हैं।
एक को किसी विकास कंपनी ने खरीदकर तोड़ डाला था।
आखिरी वाला नदी के किनारे, 20 एकड़ का एक फ़ार्महाउस है।
तेईस, मैलर्ड रोड, चार नंबर हाईवे से हटकर।
कुछ ही मिनट दूर है।
मैं काउंटी पुलिस को खबर करता हूँ। वे आधा घंटा दूर हैं।
फ़र्क नहीं पड़ता। क्विन को गिरफ़्तार करने की ज़रूरत नहीं पड़ेगी।
तो तुम मेरा नियम जानते हो।
एक बार करना, ठीक से करना।
कोल
बंदूक।
तुम्हें लगता है कि पूरी कहानी जानते हो, पर तुम नहीं जानते।
वह लड़की और मैं इसमें मिले हुए थे।
कुछ हफ़्ते पहले, मैंने तुम लोगों को पार्क में देखा था।
समझ गया कि तुम लोग करीब आ रहे हो।
इसलिए मैंने कोल से एक सौदा किया।
वह तुम्हें गुमराह करती, तुम्हें लगता कि तुम मंज़िल के करीब हो,
और फिर, ऐन मौके पर, वह मुझे जाने देती और उसे पैसे मिल जाते।
पर फिर उसने मुझे धोखा देकर, सारे पैसे लेने चाहे।
बात बिगड़ गई, मुझे गुस्सा आ गया, और, हाँ, उसे मरना पड़ा।
और मुझे पता है कि इसके लिए मुझे थोड़ी-बहुत जेल होगी।
पर उम्रकैद से अच्छा होगा कि 20 साल की जेल हो,
इसलिए बात पक्की करते हैं।
इस काम में ऊपर वाले,
बड़े फौजी अफ़सर, सब मिले हुए हैं।
जिन्होंने ब्लूप्रिंट लेने में,
संपर्क बनाने में मेरी मदद की।
मेरे साथ हाथ मिला लो। इस मामले से तुम्हारा कैरियर बन जाएगा।
उसका नाम क्या है?
क्या?
जिसके साथ सौदा करोगे, उसका नाम तो पता होगा।
तो, उसका नाम क्या है?
चलते रहो।
घूमो।
वहाँ सारा पैसा पड़ा है।
तुम उसे लेकर जा सकते हो।
तुम नहीं चाहोगे कि तुम पर हत्या का आरोप लगे।
डॉमिनिक।
वही उसका नाम था।
उसे उसकी .22 से मारा ताकि बैलिस्टिक्स उसे मेरी सर्विस रिवॉल्वर से न जोड़ सकें।
छोटे राऊंड की वजह से गड़बड़ हो गई।
गोली उसकी खोपड़ी में रह गई और उसके दिमाग तक नहीं पहुँची।
लगा कि वह हमेशा के लिए खत्म हो चुका था।
मैंने सीखा है कि तहकीकात में अनुमान नहीं लगाना चाहिए।
कोठार में! लिंटन पीडी!
हमारे पास हथियार हैं और हम आ रहे हैं! अपने हाथ ऊपर करो!
मेजर जैक रीचर?
कमांडिंग ऑफ़िसर जनरल गार्बर ने हमें फ़ोन किया था।
कंबल के नीचे कौन है?
सार्जण्ट डॉमिनिक कोल।
ज़ेवियर क्विन कहाँ है?
मुझे नहीं पता।
मेरे पहुँचने तक वह जा चुका था।
आप ठीक हैं?
मुझे अफ़सोस है, यार।
पर इस बार तुम उसे नहीं छोड़ोगे।
क्या बात है?
मैंने टेरेसा को अंडरकवर बनने के लिए पैसे नहीं दिए थे।
मैंने उसे जेल भेजने की धमकी दी थी।
मैंने एक मनगढ़ंत कहानी बनाई
कि जिस डीए ने उसके बॉयफ़्रेंड पर ड्रग्स के आरोप में मुकदमा चलाया था,
उसे लगा कि टेरेसा ने ठीक से बयान नहीं दिया,
इसलिए बॉयफ़्रेंड को कम सज़ा होगी,
और अब डीए चाहता है कि टेरेसा वह सज़ा काटे।
वह उतनी समझदार नहीं थी, इसलिए उसने यकीन कर लिया।
मैंने उससे कहा कि अगर उसने मेरी मदद की,
तो डीए से उसका पीछा छुड़वा दूँगी।
पर मैंने गड़बड़ कर दी।
मैंने उस बच्ची के साथ गलत किया, और अब मुझे इसे ठीक करना होगा।
हम दोनों का यही इरादा है।
बेक कहाँ हैं?
आज रात के लिए सो गए।
कॉफ़ी है?
बस माँगने की देर है।
मैंने माँगी न।
नहीं। तुमने पूछा क्या कॉफ़ी है। दोनों में अंतर है।
मुझे थोड़ी ब्लैक कॉफ़ी मिल सकती है?
मिस्टर ड्यूक कहाँ हैं?
वह अब बेक की कंपनी के लिए काम नहीं करता।
अब उसकी जगह मैं हूँ।
ब्लैक कॉफ़ी ला रही हूँ।
सब ठीक है?
आज रात काफ़ी काम था।
क्या काम किया?
पुरानी बातों को याद किया।
हमें भी आज रात काफ़ी काम था।
बॉस के 50वें जन्मदिन के लिए काफ़ी तैयारी करनी है।
ज़्यादातर मेहमान उनके धंधे वाले होंगे?
-बिज़ार बाज़ार वाले? -नहीं।
उन्हें धंधे वालों से नफ़रत है।
कोई है जो दूर से आएगा?
विदेश से?
नहीं।
इतने सवाल क्यों पूछ रहे हो?
अब मैं दो नंबर आदमी हूँ। मुझे पता होना चाहिए कि वहाँ कौन-कौन होगा।
उनके दोस्तों के नाम बताओ।
दोस्त? उनके कोई दोस्त नहीं हैं।
बस शहर के लोग हैं।
कारोबार वाले। मेयर।
चेंबर ऑफ़ कॉमर्स के सदस्य।
जिन्हें उनके पैसे से प्यार है, और उन्हें अच्छा लगता है कि उनसे अहमियत बढ़ती है।
वह बहुत ही अकेले, कमीने इंसान हैं।
उन्हें 15 साल पहले देखना चाहिए था जब मैडम ज़िंदा थीं।
वह बिल्कुल अलग आदमी थे।
मैं कॉफ़ी साथ ले जाता हूँ।
शुक्रिया, ऐग्नेस।
मैंने ये तुम्हारे लिए खरीदे हैं। नए कपड़े हैं।
बेक का दो नंबर आदमी दो नंबरी नहीं लगना चाहिए।
मतलब मैं कबाड़िया दिख रहा हूँ।
बस तुम्हें नाप आ जाएँ। डबल एक्स-एल से ऊपर की कमीज़ें नहीं मिलतीं।
कोई दिक्कत है?
काफ़ी समय बाद नए कपड़ों की महक ली है।
बस तुम्हें पसंद आ जाएँ।
मुझे मारो।
क्या?
आओ।
नहीं। अगर तुम्हें चोट लग गई तो?
तुम मज़ाक कर रहे हो न?
तुम नहीं चाहोगे कि शहर के लड़के पंगा लें, देखूँ कितना दम है।
पूरा ज़ोर लगाकर मेरे सीने में मारो।
अच्छा।
तुम गलत तरीके से कर रहे हो।
हाँ, बिल्कुल।
पहली बात, टाँगों से मुक्का मारना है, मुट्ठी से नहीं।
कमर के नीचे से दम लगाना है। लड़ने की पोज़ीशन दिखाओ।
हे भगवान।
बेक बोल रहा हूँ। क्या बात है?
तुम्हारे पापा ने कभी मुक्का मारना नहीं सिखाया?
मेरे पापा को मुझसे कोई मतलब नहीं है।
उन्होंने उसे मेरा कान काटने दिया था।
कभी सोचा है कि शायद वह तुम्हें बचा रहे थे?
अगर वह पुलिस के पास जाते, तो उन्हें जेल जाना पड़ता।
उनकी सारी सम्पत्ति ज़ब्त हो जाती।
परिवार में और कोई नहीं है, तुम्हें अनाथालय जाना पड़ता।
अठारह साल में ही बचपन छिन जाता, गरीबी, अकेलापन, सड़कों पर भटकते।
उस तरह की ज़िंदगी होनी चाहिए?
आप गरीब हो, अकेले हो, और सड़कों पर भटकते हो।
हाँ। पर मुझे संभालना आता है।
पैर और कंधे इस तरह से हों तो मुड़ना मुश्किल है।
और तुम्हें खतरा भी होगा।
किस बात का खतरा? अच्छा।
अच्छा, ताकत तुम्हारी… ताकत नहीं है।
तुम्हें रणनीति की ज़रूरत है।
उनसे कहो कि तुम तीन तक गिनोगे, पर दो के बाद ही मारना।
वह गलत है न?
तुम्हारे जैसे को मारने वाला सही तरीके से लड़ना नहीं चाहेगा।
बुरा मत मानना।
नहीं माना।
दोनों में से कमज़ोर आदमी को पहले मुक्का मारकर अपनी बात रखनी होगी।
-पहला मुक्का सबसे ज़ोरदार होना चाहिए। -अच्छा।
रुको। अगर दोनों में से मैं कमज़ोर न हूँ तो?
तुम कमज़ोर ही होगे।
कमीने कहीं के।
देखूँ, कितना दम है।
कल रात पहलवान ने ज़बरदस्त कहानी सुनाई।
तुम कुछ कहना चाहते हो?
शायद।
बस…
कभी सोचा है कि अगर रीचर ने क्विन के साथ पंगा न लिया होता,
तो हम इस झमेले में न होते?
रीचर लोगों को मारता है जिसका कोई रिकार्ड नहीं होता और उसे फ़र्क नहीं पड़ता।
उसने एंजेल डॉल को मारा। बिज़ार बाज़ार वालों को मारा।
अब, ड्यूक।
टेरेसा को बचाने की कोशिश में, तुम्हें जेल हो सकती है।
-वह चलेगा? -हाँ।
अच्छा?
शायद मुझे भी।
पर तुम लड़की को नहीं जानते।
मैं उसके लिए जेल जाने को तैयार नहीं हूँ।
मेहरबानी।
इतनी सारी जगहें हैं।
कालीन बनाने वाले, शिपिंग कंपनियाँ, रंगाई कंपनियाँ।
बेक कालीन के धंधे की आड़ में काम करता है,
इसलिए क्या पता, ये सारी जगहें सही हों।
अपनी हैसियत बनाए रखने के लिए उसे असली लोगों से मिलना होगा।
इतनी लंबी लिस्ट देखने में वक्त लगेगा।
टेरेसा इनमें से कहीं भी हो सकती है, हमें सब की सब तलाशनी होंगी।
सबसे पहले यह जगह जहाँ हम जा रहे हैं।
अच्छा, मैडम।
-एक, दो… -रिचर्ड, ज़रा एक मिनट देना, बेटा।
रीचर।
क्या बात है?
मैक्केब का फ़ोन आया था।
एंजेल डॉल का लैपटॉप वापस लाने के लिए, उसने किसी को बिज़ार बाज़ार भेजा था,
क्योंकि उसी में सारे माल का कार्यक्रम है। पर अब वह नहीं है।
शायद वह जहाँ छुपकर बैठा था, उस घर में हो। मैंने उसे आग लगा दी।
नहीं, अगर खो जाए या चोरी हो जाए, तो उसके लिए ट्रैकिंग ऐप बिठाया था।
पता चल रहा है कि वह हमारे किसी ट्यूब बनाने वाले कारखाने में है।
वह 26 नंबर हाइवे से हटकर है।
क्या लगता है, वह वहाँ कैसे पहुँचा?
एंजेल डॉल के आदमी ले गए होंगे।
ज़ाहिर है उन्हें समझ नहीं आया कि हम मज़ाक नहीं कर रहे।
क्या लैपटॉप पूरा समय वहीं था?
पता नहीं। ऐप सिर्फ़ मौजूदा समय दिखाता है।
मैक्केब के तीन आदमी वहाँ के लिए निकल पड़े हैं।
यह रहा पता।
वह लैपटॉप जिस किसी के पास है, उसे जाकर खत्म करो।
सूज़न डफ़ी से बात हो रही है। अपना मैसेज छोड़ दीजिए, मैं फिर फ़ोन करूँगी।
डफ़ी, क्विन एंजेल डॉल का लैपटॉप ट्रैक कर रहा है।
उसे फेंको और अभी वहाँ से निकलो।
-कुछ नहीं मिला? -न।
टेरेसा का कोई नामोनिशान नहीं है।
अगली जगह कितनी दूर है?
हे भगवान, नेटवर्क नहीं है।
धातु से बनी छत के चलते।
मैक्केब ने साफ़ कहा था।
अगर अंदर ऐसा कोई भी है जिसे नहीं होना चाहिए,
तो हम उसे मार डालेंगे।
संवाद अनुवादक परवीन कौर शोम